b'\n_START_ARTICLE_\nRegionas\n_START_PARAGRAPH_\nRegionas\xc2\xa0\xe2\x80\x93 teritorija, turinti tam tikrus bendrus bruo\xc5\xbeus (\xc5\xabkinius, geografinius, kult\xc5\xabrinius). Regionas yra pagrindinis regionin\xc4\x97s geografijos tyrimo objektas.\n_START_SECTION_\nS\xc4\x85voka\n_START_PARAGRAPH_\nSkirtingai nuo miest\xc5\xb3, valstybi\xc5\xb3, \xc5\xa1ali\xc5\xb3 ir kt. teritorini\xc5\xb3 vienet\xc5\xb3, kurie turi apibr\xc4\x97\xc5\xbetas ribas, regionas yra apibr\xc4\x97\xc5\xbeiamas laisvai. Funkci\xc5\xa1kai padalinimas \xc4\xaf regionus visada yra susij\xc4\x99s su tam tikru tikslu ar pagrindiniu aspektu: lemiantys gali b\xc5\xabti gamtiniai\xc2\xa0\xe2\x80\x93 geografiniai, kult\xc5\xabriniai\xc2\xa0\xe2\x80\x93 istoriniai, ekologiniai, socialiniai ir ekonominiai aspektai arba j\xc5\xb3 kombinacijos. Taip, pvz., ekonominiai regionai apibr\xc4\x97\xc5\xbeiami vis\xc5\xb3 pirma i\xc5\xa1 socioekonomin\xc4\x97s perspektyvos, turint tiksl\xc4\x85 geriau i\xc5\xa1naudoti prid\xc4\x97tin\xc4\x97s vert\xc4\x97s k\xc5\xabrimo potencial\xc4\x85 ir kurti darbo vietas. Skirstymo \xc4\xaf regionus principas lemia kuris aspektas laikomas lemiamu.\n_START_SECTION_\nAdministraci\xc5\xa1kai nustatyti regionai\n_START_PARAGRAPH_\nCentrin\xc4\x97s vyriausyb\xc4\x97s kuriami vienetai, siekiant vykdyti regionin\xc4\x99 politik\xc4\x85. Tokio tipo regionai kuriami netgi labai centralizuotose valstyb\xc4\x97se. Lietuvoje tokio tipo regionais galima laikyti apskritis._NEWLINE_Regionais vadinami administraciniai vienetai, pvz., Pranc\xc5\xabzijos regionai, Belgijos regionai, Italijos regionai yra nustatomi politiniais sprendimais. Valstybi\xc5\xb3 administracinio suskirstymo principus ir vienetus nagrin\xc4\x97ja politin\xc4\x97 geografija._NEWLINE_Be j\xc5\xb3 yra ir \xc4\xafvair\xc5\xabs statistiniai regionai, pvz., Europos S\xc4\x85jungos NUTS regionai.\n_START_SECTION_\nKult\xc5\xabriniais, istoriniai ir socialiniais kriterijai apibr\xc4\x97\xc5\xbeiami regionai\n_START_PARAGRAPH_\nIstoriniai\xc2\xa0\xe2\x80\x93 kult\xc5\xabriniai regionai atspindi tam tikrus istori\xc5\xa1kai svarbius \xc4\xafvykius. Taip tiriant neolito revoliucij\xc4\x85 naudojamos Levanto ir Derlingojo pusm\xc4\x97nulio s\xc4\x85vokos._NEWLINE_Regionai gali b\xc5\xabti apibr\xc4\x97\xc5\xbeiami ir remiantis tokiais sociokult\xc5\xabriniais kriterijais kaip kalba, dialektas, religija ar net regionin\xc4\x97 virtuv\xc4\x97 (kult\xc5\xabrin\xc4\x97 geografija). Tokio pob\xc5\xabd\xc5\xbeio region\xc5\xb3 pavyzd\xc5\xbeiai: Artimieji Rytai, Sinosfera, Mesopotamija, Persija. \xc5\xbdvelgiant i\xc5\xa1 ekonomikos istorijos perspektyvos galima apibr\xc4\x97\xc5\xbeti pasaulio regionus pagal pinig\xc5\xb3 sistemas, prekybos kelius, ekonomin\xc4\x99 pa\xc5\xbeang\xc4\x85 ir pan.\n_START_SECTION_\nEkonominiai regionai\n_START_PARAGRAPH_\nJuos vienija ekonominiai kriterijai, tokie kaip industrializacija, urbanizacija, atskir\xc5\xb3 ekonomikos \xc5\xa1ak\xc5\xb3 i\xc5\xa1sivystymas. Jie da\xc5\xbenai atitinka administracinius regionus valstyb\xc4\x97s viduje. Globalizacijos \xc4\xaftakoje formuojasi ir tarpvalstybiniai ekonominiai regionai.'